**Smarte grep for trygghet og inkludering**

* Ha system og struktur på møtene.
* Hils på alle ved navn, spør hvordan det går.
* Bruk seremonier til å danne faste rammer for møtene, men vær obs på hvilke seremonier du bruker.
* Bruk av signaler:
  + hånda opp - stille (bytte høyre-venstre)
  + lydsignaler som klapping
  + kaninører - “stille” på tegnspråk
* Hensiktsmessig bruk av kommandostemmen - ikke bruk den opp.
* Hvis det oppstår en vanskelig situasjon med en speider, be den av lederne som takler barnet best, om å ta seg av situasjonen.
* Ta bråkmakerne diskret til side, og gi dem en oppgave som kan gi dem mestringsfølelse - gjerne noe dere har forberedt fra før.
* Ha god balanse mellom grensesetting og omsorg.
* La speidere lage felles regler for oppførsel - patruljens regler e.l.
* Observer speiderne gjennom leken og oppgaveløsningen.
* Legg merke til og bruk speidernes styrker, gi alle passende ansvar og utfordringer.
* De litt urolige speiderne kan ofte være gode lederemner.
* Se de “usynlige” barna, finn ut hva de liker og er flinke til.
* Gi oppriktig og konkret ros, og vis oppriktig interesse.
* Bruk speiderne i opplæringen av hverandre.
* Bytt på hvem som samarbeider med hvem innimellom.
* Bruk samarbeidsleker framfor konkurranser.
* Lær konflikthåndtering med speiderne og lederne.
* Ha god kommunikasjon med foreldre, også hvis det er noe du er bekymret for.